Живееща със семейството си високо над земята
в северните тропически гори на Колумбия,
ще откриете Шакира,
памукоглав тамарин със склонност към разговори.
Кажи, "Hola!"
Въпреки че не го осъзнавате,
тази половинкилограмова маймунка комуникира
чрез много сложен език
от 38 обособени звука,
базирани на вариации от чуруликания и подсвирвания.
Отговорът, който тя току-що ни даде,
е известен като "Чуруликане в Си",
повикване, често насочено към хора.
За да оценим сложността на езика на Шакира,
нека научим няколко чуруликания и подсвирвания,
след това да погледнем как техните комбинации
формират граматично структурирани поредици.
Чуруликането, което Шакира използва, за да ни поздрави,
е част от клас повиквания, известен като
моночестотни модулирани срички.
Този клас е образуван от кратки повиквания, или чуруликания,
и дълги повиквания като крясъци и писъци.
Учените са установили, че има осем
различни вида чуруликания, категоризирани по
основни извивки, продължителност, пикова честота и промяна в честотата.
Като допълнение, всяко чуруликане има свое уникално значение.
Например, "Чуруликане в До" на Шакира се използва,
когато тя се приближава към храна,
докато нейното "Чуруликане в Ре" се използва само,
когато има храна в ръцете си.
Единичните подсвирвания също предават уникални намерения с всяко повикване
и както има осем различни чуруликания,
така и има пет различни подсвирвания.
Базирани на модулацията на честотата,
единичните подсвирвания са разделени на четири категории:
писъци, начално модулирани подсвирвания,
терминално модулирани подсвирвания и равни подсвирвания.
Качеството на езика на уникалното намерение
е представено чудесно от категорията
на начално модулираните подсвирвания.
Тези подсвирвания се променят в зависимост от близостта
на Шакира до останалите членове на семейството ѝ.
Ако Шакира е на повече от 0,6 метра от семейството си,
тя ще произведе дълго начално модулирано подсвирване.
Но ако тя е на по-малко от 0,6 метра от семейството си.
ще произведе кратко начално модулирано подсвирване.
След като научихме няколко чуруликания и подсвирвания,
Шакира иска да Ви се похвали като Ви покаже
набързо един неин ден с тези повиквания.
Отправяйки се към дървото за хранене за първото си хранене за деня,
тя произнася, (шум от маймуна),
повикване, често използвано при спокойно разглеждане.
Но тя изведнъж забелязва сянката на ястреб
"Чуруликане в Ми" за тревога.
Това повикване предупреждава семейството ѝ за присъствието на хищник,
а Шакира скача към безопасен вътрешен клон.
Хоризонтът изглежда чист,
така че Шакира се отправя към баща си.
Чакай, чакай. Кой е това?
А, това е по-малкият ѝ брат, Карлос.
Памукоглавите тамарини често пищят, когато се борят на игра.
О, не, Той си играе малко по-грубо и Шакира извиква,
сигнализирайки на родителите си да ѝ помогнат.
Баща ѝ се приближава към търкалящата се топка козина
и брат ѝ спира.
Шакира се отръсква
и се почесва, за да постави козината на главата си
на място.
След това Шакира забелязва друга група от непознати тамарини
и чува тяхното нормално дълго повикване.
Тя се обръща към семейството си. (Шум от маймуна)
Чухте ли това? Първо имаше чуруликане, а след това подсвирване.
Това е известно като комбинирана вокализация,
фраза, която съдържа едновременно чуруликане и подсвирване.
Това са две повиквания, събрани заедно, за да предадат съобщение.
Комбинацията от тези два елемента
сигнализира на семейството ѝ за присъствието на друга група,
"Чуруликането във Фа", и разстоянието, на което са,
нормалното дълго повикващо подсвирване.
С други думи, Шакира току-що произнесе изречение.
Нейната проста демонстрация е просто върха на айсберга.
Тя използва тремоло, тракане, много повиквания с подсвирване,
още комбинирани вокализации, дори цвърчене.
Но, за съжаление, може и да не успеем да чуем
всичко, коео тя има да каже.
Смесен с чуруликащи сонати от високо горе,
е постоянният притъпен звук на мачете, сечащо дървета.
Естествената среда на Шакира в Колумбия се изсича,
дърво по дърво
и ако не работим за опазването
на силно застрашения памукоглав тамарин,
той ще изчезне докато сме още живи.
Ако чуруликането от един тамарин към друг
е доказано, че е повече от безсмислен разговор,
представете си колко още имаме да откриваме.
Представете си какво още може да ни каже Шакира.